stanford-oval/wikipedia huggingface dataset:
Chinese Cowboys
Kappaleet

Raceway (instrumental)
Street Urchin
Waiting For The Lightnin' To Strike
When's The Fun Begin
The Snake
Do It
Takin' L.S.D.
White Girls On Amphetamine
Seeing Double
As Long As The Price Is Right
Waiting For The Ice Cream To Melt
Police Car
City Kids
Walk Don't Run (instrumental)
Muusikot

Larry Wallis: kitara, laulu
Twink: rummut, laulu
Andy Colquhoun: kitara, laulu
Duncan Sanderson: basso, laulu
Russell Hunter: rummut
C. R. Rao

| C>  R. Rao |
| --- | --- |
 C. R. Rao vuonna 2012.
Henkilötiedot
Koko nimi:  Calyampudi Radhakrishna Rao
Syntynyt: 10. syyskuuta 1920 Huvanna-Hadgili, Karnataka, Intia
Kuollut: 23. elokuuta 2023 (102 vuotta)
Kansalaisuus:  intialainen
Koulutus ja ura
Väitöstyön ohjaaja:  Ronald Fisher
Tutkimusalue:  tilastotiede
Palkinnot:  National Medal of Science, 2002
Calyampudi Radhakrishna Rao (10. syyskuuta 1920 Huvanna-Hadgili, Karnataka, Intia – 23. elokuuta 2023) oli intialainen tilastotieteilijä ja Pennsylvanian osavaltionyliopiston professori.
Rao syntyi Hadagalissa Karnatakan osavaltiossa, Intiassa. Hän valmistui Andhran sekä Kalkutan yliopistoista ja myöhemmin Cambridgen yliopiston King's Collegesta.
C. R. Rao on antanut nimensä Cramér-Raon alarajalle ja Rao-Blackwellin teoreemalle. Hän oli useiden akatemioiden jäsen ja vuoden 2002 National Medal of Science -palkittu.
Chokri Belaid

| Chokri Belaid |
| --- | --- |

Henkilötiedot
Syntynyt: 26. marraskuuta 1964 Djebel Jelloud, Tunisia
Kuollut: 6. helmikuuta 2013 (48 vuotta) Tunis
Poliitikko
Puolue:  Demokraattiset patriootit
Chokri Belaid (26. marraskuuta 1964 – 6. helmikuuta 2013) oli tunisialainen lakimies ja poliitikko.
Ennen jasmiinivallankumousta Belaid vastusti Tunisian pitkäaikaisen presidentin Ben Alin hallintoa ja kumouksen jälkeen uutta islamistijohtoista hallitusta. Hän johti vasemmistolaista Demokraattisten patrioottien puoluetta.
6. helmikuuta 2013 Belaid ammuttiin kotinsa edustalle Tunisissa. Hän oli saanut lukuisia tappouhkauksia salamurhaa edeltäneinä päivinä. Maassa syttyi laajoja mielenosoituksia kun tieto Belaidin kuolemasta levisi, ja islamistipuolueen toimistoja poltettiin ja tuhottiin. Belaidin hautajaisiin osallistui yli miljoona ihmistä. 19. helmikuuta pääministeri Hamadi Jebali erosi tehtävästään.
Choirokoitía (kylä)

| Choirokoitía Χοιροκoιτία |
| --- | --- |
 Choirokoitía
 Koordinaatit: 34°47′53″N, 33°20′03″E 
Valtio:   Kypros
Alue:  Lárnaka
Hallinto:  
 – Asutustyyppi:  kylä ja kyläyhdyskunta
Väkiluku (2011):  632
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Choirokoitía (kreik. Χοιροκoιτία) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on 632 (2011).
Neoliittisen Choirokoitían arkeologista aluetta.
Choirokoitían kylä sijaitsee Kyproksen eteläosissa noin 30 kilometriä lounaaseen Lárnakan kaupungista. Kylä tunnetaan ennen kaikkea sen läheltä löydetystä merkittävästä neoliittisen kauden aikaisen kylän arkeologisesta kohteesta, joka tunnetaan kylän mukaan nimellä Choirokoitía (usein Khirokitia).
Chad Brown

| Chad Brown |
| --- | --- |
 Chad Brown WSOP-turnauksessa vuonna 2006.
Henkilötiedot
Kansalaisuus:   Yhdysvallat
Pokerinpelaaja
Sponsori:  PokerStars
WSOP-voitot:  0
WSOP-rahasijat:  38
WPT-voitot:  0
EPT-voitot:  0
Turnausansiot (USD):  3 604 096
Päivitetty:  23. maaliskuuta 2014
Aiheesta muualla
www.downtownchadbrown.com
Chad Brown (13. elokuuta 1961 New York – 2. heinäkuuta 2014 New York) oli yhdysvaltalainen näyttelijä ja pokeriammattilainen.
Manhattanilla, New Yorkissa syntynyt ja Bronxissa varttunut Brown muutti Los Angelesiin 1990-luvun alussa ja alkoi työskennellä Hollywoodissa. Hän näytteli sivurooleissa muutamissa televisiosarjoissa ja elokuvissa. Hän asui myöhemmin Kanadan Vancouverissa.
Pokeriura

Chad Brown oppi pelaamaan pokeria Bronxin italialaisissa kahviloissa.
Brown toimi televisioidun pokeriturnauksen Ultimate Poker Challengen juontajana. Brown sijoittui rahasijoille useissa World Series of Poker -turnauksissa: vuonna 2002 hän oli kolmas $1,500 Omaha hi-lo split -turnauksessa, vuonna 2004 toinen Ted Forrestin jälkeen $1,500 seven-card stud -turnauksessa ja toinen vuoden 2005 $2,000 seven-card stud hi-lo -kilpailussa. Vuonna 2005 hän oli kolmas WSOP:n oheiskilpailussa (World Series of Poker circuit event) Chris Fergusonin ja Prahlad Friedmanin jälkeen. Hän oli saman tapahtuman finaalipöydässä myös vuonna 2006. Vuoden 2007 WSOP:ssa Brown menestyi mainiosti vaikkei voittanutkaan yhtään turnausta. Hän saavutti kahdeksan rahasijaa, joista kaksi oli finaalipöytäsijoituksia. World Championship No-Limit 2–7 Draw Lowball w/Re-Buys -turnauksessa hän hävisi lopun kaksinpelissä Erik Seidelille ja ansaitsi 324 777 dollaria.
World Poker Tourilla (WPT) Brown on päässyt finaalipöytään kerran (Bay 101 Shooting Stars -turnaus jossa hän oli kuudes).
Vuonna 2006 Brown voitti yhden suurimmista nettipokeriturnauksista, World Championship of Online Pokerin. 5 000 dollarin sisäänoston H.O.R.S.E.-tapahtumaan osallistui 174 kanssakilpailijaa ja ykköspalkinto oli 223 125 dollaria.
Maaliskuussa 2007 Brown oli toinen Las Vegasissa pelatussa kaksinpelin (heads-up) mestaruuskilpailuissa NBC National Heads-Up Championshipissa. Turnauksen voitti Paul Wasicka.
Bluff Magazine valitsi Brownin vuoden 2006 pelaajaksi. Hänen pokeriuransa turnausansiot ylittivät maaliskuussa 2014 3,6 miljoonaa dollaria.
Chad Brown pelasi nimimerkillä ChadBrownPRO Team PokerStars Pro-jäsenenä.
Muuta

Chad Brown oli aiemmin naimisissa pokerinpelaaja Vanessa Rousson kanssa.
Chad Brownin vatsasta löydettiin vuonna 2011 viisi kiloa painanut syöpäkasvain. Rasvasoluista alkanut harvinainen liposarkooma poistettiin kirurgisesti ja hoitoa jatkettiin kemoterapialla. Hänet leikattiin neljän vuoden aikana viisi kertaa ja hän kävi läpi useita eri säteilytyshoitojaksoja, mutta jatkoi pokerin pelaamista sairaudesta huolimatta. Brown kuoli 52-vuotiaana 2. heinäkuuta 2014.
Aiheesta muualla

Chad Brown Twitterissä
Chad Brown Internet Movie Databasessa. (englanniksi)
Chad Brown The Hendon Mob Poker Databasessa (englanniksi)
Cellular and Molecular Life Sciences

Cellular and Molecular Life Sciences on solu- ja molekyylibiologiaa käsittelevä vertaisarvioitava tiedelehti. Vuosina 1945–1996 julkaisun nimi oli Experientia. Thomson Reutersin (nyk. Clarivate Analyticsin) Journal Citation Reportsin laskelmien mukaan lehden vaikuttavuuskerroin oli 5,808 vuonna 2014.
Lehti ilmestyy kuukausittain useilla kielillä; englanniksi, ranskaksi, saksaksi ja italiaksi. Julkaisija on sveitsiläinen Birkhäuser Verlag.
Muita otsikoita

Monatsschrift für das gesamte Gebiet der Naturwissenschaft
Monthly Journal of Pure and Applied Science
Revue Mensuelle des Sciences Pures et Appliquées
Rivista Mensile di Scienze Pure e Applicate
Experientia, Basel
Experienta, Basel
Käännös suomeksi
Christer Lind

Christer Lind
Christer Lind (14. marraskuuta 1912 Kokkola – 13. elokuuta 1942 Söderby, Ruotsi) oli suomalainen ruotsin kielellä kirjoittanut runoilija.
Lind opiskeli kirjallisuushistoriaa, taidehistoriaa ja musiikkitiedettä valmistuen filosofian kandidaatiksi. Hän opiskeli musiikkia myös Sibelius-akatemiassa.
Lind julkaisi elinaikanaan yhden modernistisen runokokoelman Vindarnas bröllop. Hänen kääntämänsä ns. primitiivisen runouden kokoelma Stigen och regnbågen ilmestyi hänen kuolemansa jälkeen.
Lind kuoli 30-vuotiaana tuberkuloosiin.
Teoksia

Vindarnas bröllop.    Söderström, Helsingfors 1940
Stigen och regnbågen.    Söderström, Helsingfors 1943
Anni Alitalo

Anni Alitalo (s. 1991) on suomalainen entinen uimari, joka edusti urallaan Cetus Espoota.
Marraskuussa 2012 Alitalo rikkoi Anu Koiviston nimissä vuodesta 2001 olleen lyhyen radan Suomen ennätyksen (27,75 s). Hän ui Chartres'n lyhyen radan EM-kilpailuissa naisten sekaviestiosuudellaan 50 metrin selkäuinnissa ajan 27,69 sekuntia. Joulukuussa 2013 Alitalo paransi aikaa lyhyen radan EM-kilpailuissa Herningissä jälleen sekaviestiosuudellaan 27,62:een. Elokuussa 2014 Alitalo paransi ennätysaikaansa maailmancupin Dubain osakilpailussa 27,58:een.
Barcelonan MM-kilpailuissa 2013 Alitalo rikkoi pitkällä radalla Hanna-Maria Seppälän vuonna 2008 uiman 50 metrin selkäuinnin Suomen ennätyksen ajalla 28,62. Hän selviytyi välieriin ja paransi siellä ennätystä vielä sadasosalla aikaan 28,61 sekuntia.
Alitalo päätti uransa vuoden 2014 jälkeen.
Chad Billins

| Chad Billins |
| --- | --- |

Henkilötiedot
Syntynyt: 26. toukokuuta 1989 (ikä 35) Marysville, MI, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  82 kg
Pelaajaura
Pääsarjaura:  2013–
Aik. seurat:  Grand Rapids Griffins (AHL) Abbotsford Heat (AHL) Calgary Flames (NHL) TsSKA Moskova (KHL) Luleå HF (SHL) Utica Comets (AHL) Linköping HC (SHL) Adler Mannheim (DEL) Brynäs IF (SHL/Allsv.) HV71 (SHL/Allsv.)
Chad Billins (s. 26. toukokuuta 1989 Marysville, Michigan, Yhdysvallat) on yhdysvaltalainen jääkiekkopuolustaja. Elite Prospects -sivuston Erik K. Pirin mukaan hän on hyökkäävä puolustaja, jonka vahvuuksiin kuuluu syöttäminen, liike ja pelikäsitys. Billinsin heikkouksiin Pirin mukaan kuuluu pieni koko.
Ura > Maajoukkueura

Billins edusti Yhdysvaltoja Pyeongchangin olympiakisoissa 2018. Hän pelasi myös Deutschland Cupissa vuonna 2015.
Muuta

Billinsin pikkuveljet Dylan ja Tyler ovat pelanneet myös jääkiekkoa.
Bundesautobahn 9

Potsdamin risteys.
Bundesautobahn 9 (BAB 9), lyhyemmin Autobahn 9 (A 9), on 529 kilometriä pitkä pohjois–eteläsuuntainen moottoritie Saksassa. Se yhdistää toisiinsa Berliinin ja Münchenin. Väylä sijaitsee Brandenburgin, Saksi-Anhaltin, Saksin, Thüringenin ja Baijerin osavaltioissa.
A 9 alkaa moottoritieltä A 10 eli Berliner Ringiltä Potsdamin risteyksestä noin 30 km Berliinin rajalta lounaaseen ja päättyy Münchenin Schwabingin kaupunginosaan, jossa se yhtyy Münchenin sisempään kehätiehen eli Mittlerer Ringiin (B 2R).
Historia

A 9 on Saksan vanhimpia osavaltioiden välisiä moottoritieyhteyksiä. Se otettiin asteittain käyttöön vuodesta 1936 alkaen. Merkittävä yksittäinen laajennus oli Schkeuditzin ja Bad Berneckin 164-kilometrisen välin käyttöönotto. Moottoritie Berliinistä Müncheniin oli kokonaisuudessaan valmis 1941, kun Schnaittachin alueella avattiin liikenteelle toinen ajorata, pituudeltaan 3,7 km. Vuoden 1974 tienumerointiuudistukseen asti nykyisen A 9:n tunnus oli A 3.
Toisen maailmansodan lopusta Saksojen jälleenyhdistymiseen A 9 oli yksi kolmesta Länsi-Saksan ja Länsi-Berliinin välisestä transitoyhteydestä. Sen keltapohjaisiin tienviittoihin oli kirjoitettu mustalla "Transit". Etäisyysviitoissa luki yleisesti "Berlin – Hauptstadt der DDR" ("Berliini – DDR:n pääkaupunki). A 9 oli DDR:n alueella varsin huonossa kunnossa.
Vuosina 1945–1966 moottoritie A 9 oli poikki Baijerin ja Thüringenin rajalla, joka tuolloin oli Saksojen välinen valtakunnanraja. Saksan joukot olivat tuhonneet Saale-joen sillan toisen maailmansodan lopussa. Liikenne rajan yli järjestyi tuolloin moottoritien A 72 välityksellä. Entisen DDR:n alueella moottoritie A 9:n ajoradat rakennettiin toisistaan erilleen Saksojen jälleenyhdistymisen jälkeen.
Liittymän Dessau-Süd eteläpuolelle rakennettiin alun perin nopeuskokeiluille ja kilpa-ajoille sopiva osuus ("Dessauer Rennstrecke") yhtenäisine keskikaistattomine betonipintoineen ja pilarittomine kaarisiltoineen. Osuutta käytettiin toisen maailmansodan aikana lentokoneiden varalaskupaikkana. Vuonna 1936 valmistunut moottoriteiden A 9 ja A 14 risteys eli Schkeuditzer Kreuz Leipzig-Hallen seudulla on Saksan vanhin apilanlehtiristeys.
Pohjois-Baijerissa Bad Berneckin länsipuolella A 9 kulki alkuaan Lanzendorfin kylän halki. Kylän asukkaille linjaus oli rasittava, joten moottoritie siirrettiin tien uudelleenrakentamisen yhteydessä vuonna 1997 kulkemaan Lanzendorfin itäpuolitse. Vanha linjaus erottuu edelleen selkeästi maastossa. Sen päälle rakennettiin Lanzendorfin moottoritiekirkko (Autobahnkirche Lanzendorf), joka vihittiin käyttöön 6. lokakuuta 1996. Myös Trockaun kylän kohdalla Pegnitzissä linjausta siirrettiin hieman itään.
Saksan vanhin moottoriteiden levähdysalue, Rodaborn Triptisin seudulla, suljettiin 30. kesäkuuta 2004. Syynä oli tie leventäminen kuusikaistaiseksi. Rodaborn avattiin 1928 Triptisin asukkaiden virkistyskohteeksi ja moottoritien valmistuttua vuonna 1936 siitä tehtiin Saksan ensimmäinen moottoritien levähdysalue eli Autobahnraststätte. DDR:n vuosina Rodaborn palvelli ainoastaan transitoliikennettä. Liittymän Dessau-Ost läheisyydessä sijaitsi vuodesta 1939 "moottoritiekylpylä Mildensee" ("Reichsautobahnbad Mildensee"). Soramonttu, josta oli otettu rakennusmateriaalia moottoritien ja sen kokoojateiden rakentamiseen, muutettiin virkistyskäyttöön sopivaksi altaaksi. Nykyisin allas on lähimatkailukohde ja se tunnetaan nimellä "Strandbad Adria".
Saksojen jälleenyhdistymisen jälkeen A 9:n kuusikaistaistaminen välillä Berliini–Nürnberg kuului maan tärkeimpiin liikennehankkeisiin. Osuus Nürnbergistä Müncheniin rakennettiin kuusikaistaiseksi jo 1970-luvulla.
Huomioita

Münchenin sisääntulotiestä (risteyksestä München-Nord kohti keskustaa) kaavailtiin aikoinaan moottoritietä A 990, mutta sisääntulotieosuus päätettiin sisällyttää osaksi A 9:ää. München-Nordissa A 9 risteää Münchenin kehätien A 99:n kanssa. A 99:ltä on suora yhteys muun muassa moottoritielle A 8 (Kehä A 99 länteen A 8:n risteykseen: → Stuttgart → Luxemburg; Kehä A 99 itään A 8:n risteykseen: → Salzburg → Wien). A 9 päättyy Münchenin sisemmälle kehätielle (Mittlerer Ring eli B 2R) ydinkeskustan pohjoispuolelle.
Neufahrnin risteyksen ja München-Nordin risteyksen välillä kulkee noin 150 000 ajoneuvoa vuorokaudessa. Osuus on rakennettu kahdeksankaistaiseksi. Liittymän München-Fröttmaning kohdalla (48° 12′ 14″ N, 11° 37′ 14″) ajoratojen välissä sijaitsee pieni pronssipatsas Berliner Bär. Patsaan vastakappale on puolestaan Berliinissä moottoritien A 115 varrella, joka yhdistää Berliinin kehätien A 10:n sisempään kehään A 100.
Liittymätaulukon sanastoa

Brücke...silta (taulukossa silta, jota myöten moottoritie ylittää esim. toisen tien, joen tai laakson)
Bahnbrücke...rautatiesilta
Straßenbrücke...maantiesilta
Dreieck...(oik. kolmio), liikennesanastossa moottoritieristeys, jossa moottoritie saa alkunsa toisesta moottoritiestä; "eritasokolmioristeys"
(Autobahn)kreuz...(moottoriteiden) risteys
Nord, ost, süd, west...pohjoinen, itä, etelä, länsi
Raststätte...levähdysalue
Lähteet ja viitteet

↑  http://www.autobahn-online.de/a72geschichte.html
Aiheesta muualla

Wikimedia Commonsissa on kuvia tai muita tiedostoja aiheesta .
Yksityiskohtainen reittikaavio
Saale-joen silta valmistui 1936. Siltaa vaurioitettiin räjäyttämällä eräs sen pilareista 13. huhtikuuta 1945. Sen jälkeen se oli 21 vuotta pois käytöstä. Silta uudistettiin 1996.
Reichsautobahn Berliini–München Dessaun kaakkoispuolella kesäkuussa 1939.
Vuonna 1967 valmistunut Brückenrasthaus Frankenwald sijaitsee Baijerin ja Thüringenin rajaseudulla.
A 9 Schnaittachissa. Ajoradat kulkevat Hienbergin molemmin puolin, Berliiniin vievä ajorata kuvassa oikealla.
A 9 Denkendorfissa parikymmentä kilometriä Ingolstadtista pohjoiseen.
A 9 päättyy Münchenin Schwabingiin. Keskellä Highlight Towers.
Bundesautobahn 8

Bundesautobahn 8 (BAB 8), lyhyemmin Autobahn 8 (A 8), on 497 kilometriä pitkä luoteis–kaakkoissuuntainen moottoritie Etelä-Saksassa. Väylä sijaitsee Saarlandin, Rheinland-Pfalzin, Baden-Württembergin ja Baijerin osavaltioissa. BAB 8:n reitti kulkee Luxemburgin rajalta Saarlandista kaakkoiseen Baijeriin Itävallan rajalle.
A 8 jakautuu kolmeen osaan. Läntisin osuus päättyy Pirmasensiin, moottoritie jatkuu jälleen Karlsruhessa ja kulkee Stuttgartin eteläpuolitse Müncheniin, jossa se päättyy kaupungin katuverkkoon. A 8:n itäisin osuus alkaa Münchenin sisemmältä kehätieltä. Vaikka A 8:aa on modernisoitu, osa siitä on edelleen 1930-luvun asussaan. Eritoten Baijerissa on vanhanaikaisia osuuksia on jyrkkine mäkineen ja tiukkoine mutkineen. A 8:n uudistamiskohteisiin kuuluu muun muassa Ulmin ja Münchenin välisen osuuden kuusikaistaistaminen.
Historia

Nykyisen A 8:n rakennustyö aloitettiin 21. maaliskuuta 1934 osuudella München–Salzburg. Tuolloin tien nimi oli Reichsautobahn 26. Samaan aikaan aloitettiin moottoriteiden rakentaminen 22:ssa paikassa eri puolilla Saksaa. Moottoritieosuus Karlsruhe–Salzburg valmistui natsi-Saksan aikana. Adolf Hitler vaati, että Münchenin itäpuolella tie rakennettiin maisemallisesti näyttäviin paikkoihin rakennusteknisesti järkevämpien reittien sijasta. Toisen maailmansodan aikana ainakin yksi osuus moottoritiellä A 8 Augsburgin ja Münchenin välillä toimi sotilaslentokoneiden varikkoalueena. Koneet pystyivät lähtemään operaatioihinsa suoraan moottoritieltä. Sodan viimeisinä päivinä Wehrmacht räjäytti useita A 8:n siltoja.
Sodassa aiheutetut vahingot korjattiin liittotasavallan varhaisvuosina. Karlruhessa käytettiin osaa moottoriteistä A 8 ja A 5 vuosina 1946–1951 kilpa-ajoihin (Karlsruher Dreiecksrennen). Kilpailun osanottajia olivat muun muassa Karl Kling ja Hans Stuck. Vuonna 1958 Adelsriedin liittymässä vihittiin käyttöön Saksan ensimmäinen moottoritiekirkko (Autobahnkirche).
Haarat

Friedrichstalin risteyksestä (Dreieck Friedrichstal) suuntaa etelään kohti Saarbrückeniä 11,9-kilometrinen moottoritie A 623, joka haarautuu Rodenhofissa aivan Saarbrückenin keskustan pohjoispuolella läntiseen ja itäiseen reittiin. Stuttgartin risteyksessä (Kreuz Stuttgart, liittymänumero 51) A 8 risteää Baden-Württembergin halki kulkevan 283-kilometrisen A 81:n kanssa. Risteyksestä pohjoiseen A 81 jatkuu moottoritienä A 831, jonka pituus on 2,3 km. Stuttgartin keskustaan A 831:n reitti jatkuu osana valtatietä B 14. Münchenissä A 8:lta on yhteys Münchenin kehätielle A 99 neliökilometrisen Eschenrieder Spangen kautta (puhekielessä ja liikenneradiossa käytetään myös nimeä A 99a). Virallisesti A 99a on osa moottoritietä A 99. Liikenne A 8:lta itään A 99:lle ja A 99:ltä länteen A 8:lle järjestyy A 99a:n välityksellä. A 8 ja A 99 risteävät Münchenin läntisessä risteyksessä (Kreuz München-West, numero 81).
Huomioita

A 8 on jätetty rakentamatta Pfälzerwaldin metsäseudulla. Pfälzerwaldin länsireunalta Pirmasensista liikenne kulkee seudun itäreunalle Laundau in der Pfalziin valtatietä B 10 (Bundesstraße 10), joka tällä osuudella on rakennettu nelikaistaiseksi ja tasoristeyksettömäksi. Landausta Karlsruheen A 8:n liikenne kulkee moottoritietä A 65. A 8 jatkuu jälleen Dreieck Karlsruhessa eli moottoriteiden A 5 ja A 8 risteyksessä.
BAB 8:n Schwabenin Juralla kulkevaa 16-kilometristä osuutta kutsutaan nimellä "Albaufstieg". Müncheniin vievä ajorata on linjattu Wiesensteigin pikkukaupungin kautta ja Stuttgartiin vievä ajorata puolestaan Drackensteinin kylän kautta. Ensin mainittu ajorata kulkee 624 metriä pitkän Lämmerbuckeltunnelin kautta ja jälkimmäinen 60 metriä pitkän Nasenfelstunnelin kautta. Ajoratojen väliin jää muutaman neliökilometrin laajuinen metsä- ja niittyalue. Lämmerbuckeltunnelia alettiin rakentaa syksyllä 1937, se puhkaistiin kesällä 1938 ja valmistui 1942. Tunnelia käytettiin alussa aseteollisuuden tarpeisiin. Siellä toimi muun muassa Daimler-Benz. Maa-alue tunnelin yläpuolella kuuluu edelleen Daimler-konsernille, jolla on alueella koulutuskeskus. BAB 8:n muita erikoisuuksia ovat muun muassa moottoritien päälle rakennettu Messe Stuttgartin pysäköintihalli ja Fengshui-tyylinen levähdysalue Raststätte Gruibingen nelisenkymmentä kilometriä Stuttgartista kaakkoon.
Moottoritie A 8:n turvallisuustaso on Saksan heikoimpia. Nykyvaatimusten mukaiset kiihdytyskaistat ja hätäkaistat puuttuvat uudistamattomilta osuuksilta. Merzig-Wellingenin ja Merzig-Schwemlingenin liittymien välillä moottoritie A 8 on vain kolmikaistainen (kaksi kaistaa Luxemburgin suuntaan, yksi kaista Merzigin suuntaan). BAB 8:n vilkkain osuus on seitsenkaistainen väli Dreieck Leonberg–Kreuz Stuttgart, joka on myös osa moottoritietä A 81.
Liittymätaulukon sanastoa

Brücke...silta (taulukossa silta, jota myöten moottoritie ylittää esim. toisen tien, joen tai laakson)
Bahnbrücke...rautatiesilta
Straßenbrücke...maantiesilta
Dreieck...(oik. kolmio), liikennesanastossa moottoritieristeys, jossa moottoritie saa alkunsa toisesta moottoritiestä; "eritasokolmioristeys"
(Autobahn)kreuz...(moottoriteiden) risteys
Nord, ost, süd, west...pohjoinen, itä, etelä, länsi
Raststätte...levähdysalue
Aiheesta muualla

Wikimedia Commonsissa on kuvia tai muita tiedostoja aiheesta .
Yksityiskohtainen reittikaavio
Albaufstieg Aichelberg
Vuonna 2003 käyttöön otettu 607 metriä pitkä Schengenin silta ylittää Mosel-joen.
Saarlandissa sijaitseva Pellingerin tunneli avattiin liikenteelle 1997.
Vuonna 2003 avattu Raststätte Gruibingen on rakennettu Fengshuin periaatteiden mukaisesti.
60 metriä pitkä Nasenfelstunnel Unterdrackensteinissa on Saksan vanhin moottoritietunneli. Se sijaitsee 710 metriä merenpinnan yläpuolella.
A 8 Seehamerin järven tienoilla.
Anton Kalinitšenko

| Anton Kalinitšenko> Антон Евгеньевич Калиниченко |
| --- | --- |
 Anton Kalinitšenko vuonna 2011.
Henkilötiedot
Koko nimi:  Anton Jevgenjevitš Kalinitšenko
Syntynyt: 22. heinäkuuta 1982 (ikä 42) Kemerovo, Neuvostoliitto
Mäkihyppääjä
Pituus:  168 senttimetriä
Seura:  CWSM Mežduretšensk
Suksimerkki:  Fluege.de
Maailmancup
Kaudet:  1999–
Voitot:  0
Palkintokorokkeella:  0
 Tietolaatikko päivitetty 13. joulukuuta 2015 
Anton Jevgenjevitš Kalinitšenko (ven. Антон Евгеньевич Калиниченко, s. 22. heinäkuuta 1982 Kemerovo) on venäläinen mäkihyppääjä. 168 senttimetriä pitkä ja 52 kilogrammaa painava Kalinitšenko edustaa CWSM Mežduretšensk -seuraa.
Kalinitšenko osallistui vuoden 2002 talviolympialaisiin Salt Lake Cityssä, jossa hän oli suurmäen kilpailun 47:s. MM-kilpailuissa hän on ollut mukana niin ikään kerran, vuonna 2001 Lahdessa. Lentomäen MM-kilpailuihin Kalinitšenko on osallistunut kahdesti.
Kalinitšenko debytoi maailmancupissa marraskuussa 1999 Kuopion suurmäen kilpailussa ollen 51:s. Avauspisteensä hän saavutti tammikuussa 2001 Park Citystä ollen suurmäen kisassa 28:s. Kalinitšenkon paras sijoitus maailmancupin osakilpailussa on 24. tila joulukuulta 2011 Engelbergistä.
Anni Flinck

Anna (Anni) Maria Flinck (24. heinäkuuta 1915 Tampere – 23. kesäkuuta 1990 Tampere) oli suomalainen toimistonhoitaja ja sosialidemokraattien kansanedustaja. Anni Flinckin veli oli kauppaneuvos Kalle Kaihari.
Flinckin vanhemmat olivat sahatyömies Kalle Flinck ja Hanna Aalto. Hän kävi kansakoulun ja suoritti Työväen Akatemian vuonna 1942. Flinck työskenteli kutomoalalla vuoteen 1943 saakka ja sen jälkeen hän toimi Helsingin sosialidemokraattisen kunnallisjärjestön nuorisotoimitsijana 1943–1945, Sosialidemokraattisen naisliiton luennoitsijana 1945–1947 ja Sosialidemokraattisen piirin toimistonhoitajana Tampereella 1947–1954.
Flinck oli sosialidemokraattien kansanedustajana vuosina 1954–1975 edustaen Hämeen läänin pohjoista vaalipiiriä. Hän oli presidentin valitsijamiehenä vuosien 1956, 1962 ja 1968 presidentinvaaleissa. Hän oli myös Yleisradion hallintoneuvoston. ja Tampereen kaupunginvaltuuston jäsenenä. Hän on yksi niistä valitsijamiehistä, joita on veikattu dramaattisen vuoden 1956 presidentinvaalin ratkaisevan äänen antajaksi, koska hän oli Kekkosen innokkaan tukijan Kalle Kaiharin sisar.
Buxhoevden

Buxhoeveden-suvun vaakuna
Buxhövden (myös muodoissa Buxhoeveden, Buxhœwden, Buxhowden, Buxthoeven, Buksgevden, von Buxhoevden) oli baltiansaksalainen aatelissuku. Sukunimi Buxhoevden kertoo, että suku oli kotoisin Bexhövedestä Ala-Saksista.
Suvun jäseniä

Herman von Buxhövden (1163–1248), Liivinmaan ritarikunnan suurmestari, Tarton ensimmäinen piispa
Albert von Buxhövden (1165–1229), Riian kolmas piispa, Hermannin veli
Friedrich Wilhelm von Buxhoevden (1750–1811), venäläinen kenraali
Natalia Aleksejevna von Buxhoevden (ven. Наталья Алексеевна Буксгевдена, 1758–1808), Katariina Suuren ja Grigori Grigorjevitš Orlovin tytär, Friedrich Wilhelm von Buxhoevdenin vaimo
Paronitar Sophie Buxhoeveden (1883–1956), keisarinna Alexandran hovineiti
Aiheesta muualla

Bexhöveden kylän vaakuna